Lørdag aften møder de danske mestre fra AaB rivalerne fra FC København. Selvom resultaterne har været svingende for det nordjyske mandskab, så tror de stadig på egne evner.

Efter en lang pause på grund af landskampene er det igen blevet tid til Superliga-bold for AaB. Det er FC København, der på lørdag gæster Nordjyske Arena. Kent Nielsens tropper har efter seks Superliga-kampe kun hentet syv point, og spillet har været langt fra sidste års mesterskabsniveau. Men både Thomas Enevoldsen og Kent Nielsen har en stor tro på, at AaB kan hive point i lørdagens dyst. Til lørdagens kamp mangler de skadede spillere, Rasmus Jönsson, Jakob Ahlmann, Lukas Spalvis og Patrick Kristensen. Se de to interviews ved at klikke på pilen på billedet.